উদ্বোধনী অনুষ্ঠানে প্রধানমন্ত্রীর কার্যালয়ের মহাপরিচালক (প্রশাসন) কবির বিন আনোয়ার বলেন, “এবার ষষ্ঠবারের মতো আমরা সারাদেশে ডিজিটাল উদ্ভাবনী মেলা করছি। তারই অংশ হিসেবে আজ পঞ্চগড়ে এই মেলার উদ্বোধন করা হলো। এই মেলায় অনলাইনের মাধ্যমে সরকারি-বেসরকারিভাবে সাধারণ মানুষকে হয়রানীমুক্ত যে সেবাগুলো দেওয়া হচ্ছে সেটার প্রদর্শনী হচ্ছে। এখান থেকে পাসপোর্ট, ড্রাইভিং লাইসেন্স, গাড়ির রেজিস্ট্রেশন সহ সে সকল কাজগুলো করা হচ্ছে সেগুলো প্রদর্শন করাই এই মেলার উদ্দেশ্য। আর একটি উদ্দেশ্য হচ্ছে তরুন প্রজন্মকে উৎসাহীত করে ডিজিটাল বাংলাদেশ কার্যক্রমে সম্পৃক্ত করা। তিনি বলেন, সব মিলিয়ে ডিজিটাল বাংলাদেশ বিনির্মানে এই মেলা একটি সুদুর প্রসারী ভুমিকার রাখেবে।”